226 Jón Hilmar Jónsson Tanz 1980 : 70 ) . En hin tvíliða aðgreining í íslensku er ekki fastur merkingarþáttur staðarvísiorða . Vísiorðin hérna ( hér ) , þarna og þessi geta öll vísað til mismunandi nálægðar við tjástað , það er aðeins við andspæni hérna ( hér ) og þarna að aðgreiningin kemur til sögunnar . Tímavísun er látin í ljós á miklu margþættari hátt en staðarvísun , bæði að því er varðar þá aðgreiningu á fjarlægð miðað við tíma tjáskiptanna ( tjástund ) sem hægt er að láta í ljós og þá málkerfislegu möguleika sem fyrir hendi eru til að tjá vísunina . Staðarvísun er fyrst og fremst tjáð með vísiorðum sem eiga heima í atvikslið setningarinnar ( hér , hérna , þarna ) eða eru ákvæði innan nafnliðar ( þessi ) . Innan sömu setningarliða er einnig hægt að láta í ljós tímavísun ( núna ; fyrrnefndur , þessi ) . En tímavísun , afstaðan til tjástundarinnar , er þó fyrst og fremst tjáð í sagnlið setningarinnar , í hinum eiginlegu tíðum sagna og öðrum sagnlegum tíðarsamböndum . Á þann hátt eru möguleikar á að af - marka fjarlægð frá stöðu mælandans á annan og nákvæmari hátt mál - kerfislega en hægt er með vísiorðum staðarvísunar . Séu vísiorð í atvikslið borin saman við samsvarandi vísiorð fyrir staðarvísun kemur fremur í ljós þríliða en tvíliða andstæða . Vísiorðin nú og núna vísa til tjástundar , hvort sem vísunin rúmar tjástundina eða látin er í ljós önnur nálægðarafstaða til hennar . En auk þess má líta á vísiorð á borð við á eftir og áðan , þar sem vísað er til nánustu nálægðar við tjástund í framtíð og fortíð , sem grunnvísiorð fyrir tímavísun . Athyglis - vert er að núna getur verið óaðgreint með tilliti til þessarar þríliða aðgreiningar , getur vísað til næstu nálægðar við tjástund bæði í fortíð og framtíð : ( 11 ) Hvenær sástu ljósið í glugganum ? — Ég sá það núna . ( 12 ) Ætlarðu ekki að fara með bréfið í póst fyrir mig ? — Jú , ég skal gera það núna . 2.1.2 . Málsamhengisleg bendivísun Þau vísiorð sem láta í ljós bendivísun sem bundin er við stað eða vettvang tjáningarinnar geta einnig látið í ljós vísun þar sem nálægðar - afstaðan er yfirfærð til þess mállega samhengis sem um er að ræða : ( 13 ) Hús foreldra minna stóð fremst á sjávarbakkanum , allfjarri öðrum húsum , og það var drjúgur spölur að ganga til Kristínar frænku minnar sem bjó í litlu hvítmáluðu timburhúsi efst í